पुलिस कमिश्नर के अनुसार, दो लोगों के बीच शुरू हुए विवाद के बीच जब दोनों के समर्थक आ गए तो वहां मारपीट शुरू हो गई और देखते ही देखते झगड़े ने हिंसक रूप ले लिया। पुलिस मौके पर तो पहुंच गयी, लेकिन झगड़ा इतना बढ़ गया था कि वो कंट्रोल नही कर पायी। रात में मामला बढ़ गया और उसने हिंसक रूप ले लिया। डीसीपी (जोन-वन) विनायक ढाकने ने प्रभावित इलाके में भारी तादाद में पुलिसवालों की तैनाती कर आश्वासन दिया है कि उपद्रवियों के खिलाफ कड़ी कार्रवाई की जाएगी। वहीं, महाराष्ट्र के गृह राज्य मंत्री ने आम लोगों से अफवाहों पर ध्यान न देने की अपील की है। तनाव की स्थिति पर काबू पाने के लिए फिलहाल पूरे इलाके में भारी मात्रा में सुरक्षा बल तैनात कर दिए गए हैं।